Ikan goreng

Ikan goreng ialah pelbagai jenis masakan Indonesia, Malaysia, Singapura dan Brunei melibatkan penggorengan celur pelbagai jenis ikan perapan dengan campuran pes rempah. Sesetengah resipi menggunakan kicap manis untuk dilumur pada ikan selepas digoreng. Ikan goreng biasanya digoreng celur dengan minyak masak yang sangat panas sehingga ikan menjadi rangup keemasan.

Kaedah ini sering digunakan pada ikan kap, kaloi dan bangas untuk mengubah ikan bertulang halus kepada ikan yang rangup dan boleh dimakan.

 Rempah 
kanan|thumb| Ikan goreng kunyit. 
Sebelum menggoreng, ikan biasanya dibumbui dengan campuran rempah, dan kadangkala kicap manis. Campuran rempah boleh berbeza di antara kawasan dan tempat, tetapi biasanya ia terdiri daripada gabungan garam, jus lemon, bawang merah, bawang putih, lada cili, ketumbar, kunyit, lengkuas dan garam. Sesetengah resipi mungkin menggunakan bater atau telur pada ikan sebelum digoreng. Selepas digoreng, biasanya ikan boleh dimakan terus dengan nasi dan sambal belacan atau sambal kicap. Ikan goreng Manado dan Maluku biasanya menggunakan perasa dabu-dabu atau colo-colo. 

Sesetengah resipi ikan goreng mungkin menambah bumbu tambahan campuran rempah yang dilumur atau dicurahkan ke atas ikan goreng, seperti bumbu acar kuning, diperbuat daripada pes kunyit, bawang putih, dan rempah-rempah lain yang disemprot dengan timun, lobak merah, cabai, dan bawang kecil, atau tomato cincang dengan cuka. 

 Variasi 
Terdapat banyak variasi dan resipi ikan goreng berbeza, dari resipi rempah perapan, sos atau sambal, kepada spesies ikan yang digoreng. Hampir semua jenis ikan dan makanan laut boleh dijadikan ikan goreng, yang paling popular dari air tawar ialah ikan kaloi, kelah, patin, tilapia merah, tilapia Afrika, keli, haruan dan kap. Ikan-ikan laut yang biasa digoreng ialah bangas, aya atau tongkol, bawal, tenggiri, selar, dengkis, kerapu, kakap merah, jebung, bilis, todak, yu dan pari.

 Lihat juga 
 Ikan bakar

 Rujukan 

 Pautan luar 

 Resipi ikan goreng (dalam bahasa Indonesia) 

Kategori:Hidangan ikan
Kategori:Masakan Malaysia
Kategori:Masakan Indonesia